CELEX: 62017TA0542
Language: el
Date: 2019-06-06 00:00:00
Title: Υπόθεση T-542/17: Απόφαση του Γενικού Δικαστηρίου της 6ης Ιουνίου 2019 — ΕΤΕπ κατά Συρίας (Ρήτρα διαιτησίας — Σύμβαση δανείου «Λιμάνι Ταρτούς» αριθ. 22057 — Μη εκτέλεση της συμβάσεως — Επιστροφή των προκαταβληθέντων ποσών — Τόκοι υπερημερίας — Διαδικασία εκδόσεως ερήμην αποφάσεως)

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/34
            
         
      Απόφαση του Γενικού Δικαστηρίου της 6ης Ιουνίου 2019 — ΕΤΕπ κατά Συρίας
      (Υπόθεση T-542/17) (1)
      
      (Ρήτρα διαιτησίας - Σύμβαση δανείου «Λιμάνι Ταρτούς» αριθ. 22057 - Μη εκτέλεση της συμβάσεως - Επιστροφή των προκαταβληθέντων ποσών - Τόκοι υπερημερίας - Διαδικασία εκδόσεως ερήμην αποφάσεως)
      (2019/C 280/49)
      Γλώσσα διαδικασίας: η αγγλική
      
         Διάδικοι
      
      
         Ενάγουσα: Ευρωπαϊκή Τράπεζα Επενδύσεων (εκπρόσωποι: αρχικώς P. Chamberlain, T. Gilliams, F. Oxangoiti Briones και J. Shirran, στη συνέχεια F. Oxangoiti Briones, J. Klein και J. Shirran, επικουρούμενοι από τους D. Arts, δικηγόρο, και T. Cusworth, solicitor)
      
         Εναγομένη: Αραβική Δημοκρατία της Συρίας
      
         Αντικείμενο
      
      Αγωγή δυνάμει του άρθρου 272 ΣΛΕΕ με αίτημα την υποχρέωση της Αραβικής Δημοκρατίας της Συρίας να επιστρέψει τα ποσά που οφείλονται στο πλαίσιο της συμβάσεως δανείου «Λιμάνι Ταρτούς» αριθ. 22057, προσαυξημένα με τόκους υπερημερίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Υποχρεώνει την Αραβική Δημοκρατία της Συρίας να επιστρέψει στην Ευρωπαϊκή Ένωση, εκπροσωπούμενη από την Ευρωπαϊκή Τράπεζα Επενδύσεων (ΕΤΕπ), το ποσό των 20 609 429,45 ευρώ.
                  
               
            
                  2)
               
               
                  
                     Οφείλονται τόκοι υπερημερίας επί του εν λόγω ποσού, υπολογιζόμενοι σύμφωνα με τη μέθοδο που προβλέπεται από το άρθρο 3, παράγραφος 2, της συμβάσεως δανείου «Λιμάνι Ταρτούς» αριθ. 22057, η οποία συνήφθη μεταξύ της ΕΤΕπ και της Αραβικής Δημοκρατίας της Συρίας στις 22 Μαΐου 2003 και η οποία τροποποιήθηκε στις 17 Μαΐου 2006, στις 21 Μαΐου 2007 και στις 10 Ιουλίου 2008, επί των βασικών ποσών και των συμβατικών τόκων, από την ημερομηνία της 9ης Αυγούστου 2017 έως την ημερομηνία εξοφλήσεως.
                  
               
            
                  3)
               
               
                  
                     Απορρίπτει την αγωγή κατά τα λοιπά.
                  
               
            
                  4)
               
               
                  
                     Καταδικάζει την Αραβική Δημοκρατία της Συρίας στα δικαστικά έξοδα.
                  
               
            
         (1)  EE C 369 της 30.10.2017.